cyanic-selkie/wikianc huggingface dataset:
উর্দু লিপি
ইতিহাস
ভারতে উর্দু এবং হিন্দি আলাদা দাফতরিক ভাষা হিসেবে স্বীকৃত পরন্তু ভাষা দুটি একই ভাষার দুটির আলাদা প্রমিত রূপ এবং দুটি ভাষা পরস্পর বোধগম্য ও একে অন্যের লেখনপদ্ধতিতে কোনোরূপ বিভ্রান্তি ছাড়া লেখা সম্ভব। ভাষা দুটির লিপি পরস্পরের ধর্মীয় বিশ্বাসকে প্রকাশ করে। অর্থাৎ মুসলিমরা ফার্স-আরবি লিপি এবং হিন্দুরা দেবনাগরী লিপি ব্যবহার করে। উর্দু ভাষা এবং লিপি পাকিস্তানের প্রাথমিক ভাষা এবং লিপি। অপরদিকে ভারতের পাঁচটি রাজ্য বিহার, জম্মু ও কাশ্মীর, তেলেঙ্গানা, দিল্লী এবং উত্তরপ্রদেশের অন্যতম দাফতরিক ভাষা।
দক্ষিণ এশিয়ার বাইরে সংযুক্ত আরব আমিরাত, সৌদি আরব, যুক্তরাজ্য, যুক্তরাষ্ট্রসহ বিভিন্ন দেশে প্রবাসী পাকিস্তানীদের দ্বারা এই লিপির ব্যবহার হয়।
নাস্তালিক
নাস্তালিক লিপির জন্ম পারশিক সংস্কৃতিতে। নস্খ এবং তালিকের মিশ্রণে এই ক্যালিগ্রাফির জন্ম। ভারতবর্ষে মুঘলরা এই লিপি নিয়ে আসেন। পরে উর্দু লেখার জন্য এই লিপি টির ব্যবহার শুরু হয়। এই লেখন পদ্ধতি পাকিস্তানের সর্বোচ্চ ব্যবহৃত লেখন পদ্ধতি এবং সারা বিশ্বের উর্দুভাষীরা এই পদ্ধতিতে উর্দু লিখে থাকেন। নাস্তালিক লিপির অক্ষরগুলি নাসখের থেকে বেশি হেলানো, প্যাঁচানো এবং টানা।
বর্ণমালা
ফার্সি লিপি থেকে জন্ম নেয়া উর্দু লিপি একটি আব্জাদ লিপি। উর্দু লিপির প্রমিতকরণ করা হয় ২০০৪ সালে। পাকিস্তানের জাতীয় ভাষা কর্তৃপক্ষ এই কাজটি করেন। তাদের মতে উর্দুর ৫৮টি বর্ণ আছে, যেখানে ৩৯টি ভিত্তিবর্ণ এবং ১৮টি মহাপ্রাণ ব্যঞ্জন বর্ণ।
উর্দু লিপি একটি আব্জাদ লিপি। যে কারণে এই লিপিতে হ্রস্বস্বর লেখা হয়না। শুধুমাত্র দীর্ঘস্বরের সংকেত দেওয়া হয়। হ্রস্বস্বরগুলি সেমেটিক ভাষার মতো উহ্য থাকে। যদিও সেমেটিক ভাষায় যেমন রুট অক্ষরগুলি বাক্যগঠন নির্দেশ করে, উর্দুর ক্ষেত্রে তা হয়না। কারণ ইন্দোইউরোপীয় ভাষাগুলি এই রুট পদ্ধতি মেনে চলেনা। এক্ষেত্রে মুখস্থ করাটা বেশি জরুরি।
ফার্সি লিপির সাথে পার্থক্য
উর্দু লিপির উচ্চারণগুলি আরবি এবং ফার্সি হতে আলাদা। এছাড়াও উর্দুর নিজস্ব কিছু বর্ণ আছে যা আরবি বা ফার্সি কোনোটিতেই নেই। অক্ষরগুলি হলো: ' ট উচ্চারণের জন্য, ' ড উচ্চারণের জন্য, ' ড় উচ্চারণের জন্য, ' ঁ এর জনহ এবং এ উচ্চারণের জন্য। এছাড়াও ভিন্ন চেহারায় দো চশমি হে  আছে মহাপ্রাণ ধ্বনিসমূহের জন্য।
স্বরসমূহ
উর্দু ভাষায় মোট ১০টি স্বরধ্বনি এবং ১০টি নাসিক্য স্বরধ্বনি রয়েছে। এগুলি লিখতে স্বরবর্ণের চারটি আলাদা আলাদা রূপ বিচ্ছিন্ন, প্রারম্ভিক, মধ্যম এবং প্রান্তিক ব্যবহার করা হয়, যা আরবিতেও বর্তমান। উর্দুতে স্বরধ্বনি প্রকাশের জন্য আলেফ, ওয়াও, ইয়ে এবং হে এর রূপগুলি ব্যবহার হয়।
স্বরবর্ণের তালিকা
উর্দুতে হ্রস্বস্বরের জন্য কোনো বর্ণের ব্যবহার হয়না। প্রয়োজনবোধে তাশদীদ(জবর, জের, পেশ) ব্যবহার করা হয়। শব্দের শুরু হ্রস্ব স্বরধ্বনি দিয়ে হলে ا (আলিফ)কে ভিত্তি ধরে লেখা হয়। তবে আরবি-ফার্সি ঋণকৃত শব্দের ক্ষেত্রে ع (আইন) এবং ء (হামজা)ও বসে থাকে। দীর্ঘস্বরের জন্য ا (আলিফ), ع (আইন), و (ওয়াও) এবং ی (ইয়া) ব্যবহার হয়। উর্দুতে সাধারণত শব্দের শেষে হ্রস্বস্বর ব্যবহার হয়না।
আলিফ
আলিফ (ا) হলো উর্দুর ভিত্তি স্বরবর্ণ। অর্থাৎ শব্দের শুরুতে যেকোনো হ্রস্বস্বরের জন্য আলিফ ব্যবহার হয়। যেমন: اب (ab), اسم (ism), اردو (urdū)। দীর্ঘ আ ধ্বনির জন্য উর্দুতে آ (মদ্দে আলিফ) ব্যবহার হয়। কিন্তু সেটা শুধু শব্দের শুরুতে। শব্দের মাঝে স্বাভাবিক আলিফ ব্যবহার হয়। যেমন: آپ (āp) এবং بھاگنا‬ (bhāgnā)।
ওয়াও
ওয়াও বর্ণটি দীর্ঘ উ[uː] ও[oː] এবং অ[ɔː] এর জন্য ব্যবহার হয়। এছাড়াও মাঝেমাঝে হ্রস্ব উ[ʊ] এর জন্যও ব্যবহার হয়। ওয়াও দ্বারা ওঅ[w] এবং ভ়[ʋ] উচ্চারণ প্রকাশ করা হয়।
ইয়ে
উর্দুতে দুটি ইয়ে বিদ্যমান। একটি ی (ছোটি ইয়ে) এবং অপরটি ے (বড় ইয়ে)।
ছোটি ইয়ে সকল আরবি এবং ফার্সি ঋণকৃত শব্দ সহ সকল দীর্ঘ ই [ɪː] এর জন্য ব্যবহার হয়।
বড় ইয়ে দ্বারা শব্দের শেষের দীর্ঘ এ [eː] এবং অ্যা [ɛː] উচ্চারণ লেখা হয়। বড় ইয়ে কখনো শব্দের শুরুতে বা মধ্যে ব্যবহার হয়না।
ইয়ে বর্ণের রূপভেদ:
হে সমূহ
গোল হে ফার্সি থেকে নেয়া হলেও এর ব্যবহার এবং রূপ কিছুটা ভিন্ন। এটি সাধারণ হ[h] ধ্বনি এবং শব্দের শেষের আ[a] এর জন্য কিছুক্ষেত্রে ব্যবহার হয়।
হে এর রূপভেদ:
আইন
আইনের আলাদা কোনো উচ্চারণ উর্দুতে নেই। এটা শুধুমাত্র আরবি থেকে আগত শব্দগুলিতেই ব্যবহার হয়।
নুন গুন্নাহ
নাসিক্য স্বরের জন্য নুন গুন্নাহ (ں) ব্যবহার করা হয়। এছাড়াও উলটা জজম দিয়েও নাসিক্য ধ্বনি লেখা হয়।
নুন গুন্নাহ গুলি:
হামজা
উর্দুতে হামজা-এ-ইজাফত ছাড়া হামজা নীরব থাকে। মূলত স্বরগুচ্ছকে নির্দেশ করতেই হামজার ব্যবহার হয়।
চিহ্নসমূহ
উর্দুতে স্বরচিহ্নসমূহ সাধারণ ব্যবহার করা হয়না। তবে প্রমিত লেখনীতে জবর, জের এবং পেশ এর ব্যবহার দেখা যায়। চিহ্নগুলি আরবি লিপি ভিত্তিক হলেও উর্দুতে এগুলি ফার্সি হয়েই ঢুকেছে। এছাড়াও জজম দ্বারা বিরামচিহ্নের প্রকাশ করা হয় এবং শাদ(তাশদীদ) দ্বারা দ্বিত্বব্যঞ্জন লেখা হয়। এছাড়াও খাড়া জবর, দুই জবরের ব্যবহার দেখা যায়। যদিও তা শুধুই আরবি থেকে ঋণকৃত শব্দেই দেখা যায়।
এসব ছাড়াও উর্দুর কিছু নিজস্ব চিহ্ন আছে। কিছু অনিয়মিত উচ্চারণের জন্য এসব ব্যবহার করা হয়। চিহ্নগুলি সাধারণত শিক্ষা এবং মুদ্রণে ব্যবহার হয়। এদের সাধারণ ব্যবহার খুবই কম। এদের মধ্যে কাসরাহ-এ-মাজহুল, ফাতহা-এ-মাজহুল, দাম্মাহ-এ-মাজহুল, মাগনুনা, উলটা জজম এবং আলিফ-এ-ওয়াবি অন্যতম। এদের ভিতর মাগনুনার ব্যবহার সর্বাধিক। এর ইউনিকোড রেঞ্জ U+0658। অন্যগুলির ব্যবহারও মুদ্রণ ক্ষেত্রে খুব সামান্যই হয়ে থাকে।
ইজাফত
দুটি বিশেষ্যকে জুড়তে যে হ্রস্ব স্বর ব্যবহার করা হয় তাকে ইজাফত বলে। এক্ষেত্রে প্রথম বিশেষ্যটি নির্ধারিত বিশেষ্য এবং দ্বিতীয়টি নির্ধারক। এই পদ্ধতিটি ফার্সি থেকে নেয়া।
কম্পিউটারে উর্দু লেখন
প্রথমদিকে উর্দু লেখার জন্য কোনো নির্দিষ্ট কোড পৃষ্ঠা কম্পিউটারে বরাদ্দ ছিলোনা। ১৯৯০ সালের দিকে আইবিএম কোড পেজ ৮৬৮ দ্বারা উর্দু প্রকাশ করা হতো। এরপরে উইন্ডোজ-১২৫৬ এবং ম্যাকআরবি এনকোডিং দ্বারা উর্দু প্রকাশিত হতো। তবে এই পদ্ধতিও ৯০ এর দশকের মাঝামাঝি সময়ে ব্যবহার হতো। ইউনিকোডে উর্দুকে আরবির ব্লকে দেখানো হয়েছে। পার্সো-অ্যারাবিক স্ক্রিপ্ট কোড ফর ইনফরমেশন ইন্টারচার্জ নামক একটি ভারতভিত্তিক কোড পৃষ্ঠা দ্বারাও উর্দু লেখা হয়। পাকিস্তানে উর্দু জাবতা তখতি নামক একটি ৮ বিট কোড পৃষ্ঠা ব্যবহার করা হয় যা পাকিস্তানের জাতীয় ভাষা কর্তৃপক্ষ দ্বারা নির্মিত হয়েছে। এই পৃষ্ঠার মোটামুটি উর্দুর সকল চরিত্র এবং বিশেষ চিহ্নসমূহ আছে। যদিও এই ডিজাইনটি লাতিন লিপির সমান্তরাল না।
ইউনিকোডে উর্দু
আরবি থেকে আসা অন্যান্য লিপির মতো উর্দু ইউনিকোডের 0600–06FF রেঞ্জ ব্যবহার করে। কিছু বর্ণ আলাদা হলেও ইউনিকোড রেঞ্জে একই রকম দেখা যায়(বা একই পরিচয় ব্যবহার করে), পরন্তু এদের এনকোডিং ভিন্ন। উদাহরণস্বরূপ শিকাগো বিশ্ববিদ্যালয়ে জন শেক্সপিয়রের লেখা A Dictionary, Hindustani & English এ  (ভারত) শব্দটি যুক্ত করেছেন। শব্দকোষটির ইলেক্ট্রনিক প্রিন্টে লিখে অনুসন্ধান করলে কোনো শব্দ পাওয়া যায়না, অপরদিকে  লিখাতে শব্দার্থ পাওয়া যায়। এর কারণ হলো উর্দুর দো চশমি হে (U+06BE) এর মধ্যমরূপ যা মহাপ্রাণ ধ্বনির জন্য ব্যবহার করা হয় তা আরবি লিপির হা (U+0647) এর মধ্যমরূপের চেহারার সাথে হুবহু মিলে যায়। আরবি হা অক্ষরটি সাধারণ হ'' [/h/] উচ্চারণে ব্যবহার হয়। অপরদিকে উর্দুতে একই উচ্চারণের জন্য গোল হে বা ছোট হে  (U+06C1) ব্যবহার করা হয়।
২০০৩ সালে সেন্টার ফর রিসার্চ ইন উর্দু ল্যাঙ্গুয়েজ প্রোসেসিং যা পাকিস্তানের ন্যাশনাল ইউনিভার্সিটি অব কম্পিউটার অ্যান্ড ইমার্জিং সাইন্সেস এর অধিভুক্ত একটি প্রতিষ্ঠান উর্দু জাবতা তখতির একটি ১ বাইটের এনকোডিং ম্যাপ ইউনিকোডে প্রস্তাব করে। এই প্রস্তাবে প্রতিটি উর্দু অক্ষরকে আলাদা রূপে দেখানোর প্রস্তাব দেয়া হয়।
সফটওয়ার
দৈনিক জঙ্গ হলো প্রথম উর্দু পত্রিকা যা ডিজিটালি কম্পিউটার টাইপসেটে নাস্তালিক ফন্টে ছাপানো হয়। উর্দুকে আরও বেশি বাস্তবসম্মত এবং ব্যবহারকারীবান্ধব করার প্রক্রিয়া চলছে, যাতে করে কম্পিউটার এবং ইন্টারনেটে সহজে উর্দু লেখা যায়। বর্তমানে অধিকাংশ উর্দু জার্নাল, পত্রিকা, বইপত্র বিভিন্ন উর্দু ডিজিটাল সফটওয়ার দিয়ে কম্পিউটারেই ছাপানো হয়। তবে ইনপেজ সফটওয়ারটির ব্যবহার সর্বাধিক যা একটি ডেস্কটপ পাবলিশিং প্যাকেজ। মাইক্রোসফট তার সকল ভার্শনকে উর্দু সমর্থনযোগ্য করেছে, সকল উইন্ডোজ ভিস্টা এবং মাইক্রোসফট অফিস ২০০৭ ল্যাঙ্গুয়েজ ইন্টারফেস প্যাকের মাধ্যমে অ্যাপলিকেশনগুলি উর্দুতে পাওয়া যায়। বেশিরভাগ লিনাক্স ডেস্কটপে উর্দু ইন্সটলেশন সমর্থন করে এবং অনুবাদেরও ব্যবস্থা আছে। অ্যাপল ২০১৪ এর সেপ্টেম্বরে আইওএস৮এ উর্দু কী-বোর্ড মোবাইল ডিভাইজের জন্য সুলভ করে।
প্রমিত রোমানীকরণ পদ্ধতি
লাতিন লিপিতে উর্দু লেখার বেশকিছু পদ্ধতি চালু আছে। যদিও তার একটাও তেমন জনপ্রিয় না, কারণ উর্দুকে ঠিকমত প্রকাশ করা যায়না। প্রমিত রোমানীকরণের বদলে গণমাধ্যম, মোবাইল ফোন, ইন্টারনেটে ইংরেজি অর্থগ্রাফি ভিত্তিক রোমান উর্দু ব্যবহার করা হয়। এই রোমানীকরণ খুব একটা কার্যকর নয়, উর্দু ভাষীরা ছাড়া অন্যদের কাছে এটি পড়া বেশ কষ্টসাধ্য হবে। সকল রোমানীকরণের মধ্যে এএলএ-এলসি রোমানীকরণ সব থেকে উপযুক্ত যেটাকে জাতীয় ভাষা কর্তৃপক্ষও সমর্থন করেছে। অন্যান্য রোমানীকরণ বাতিল করা হয়েছে, কারণ তাতে উর্দুর উচ্চারণ প্রকাশ পায়না এবং উর্দুর ধ্বনিসমূহ রক্ষা হয়না, এছাড়াও ঐ সকল রোমানীকরণ উর্দুর বর্ণবিন্যাসের সাথে সামঞ্জস্যপূর্ণ নয়।
পাকিস্তান এবং উত্তরভারতের খ্রিস্টান সম্প্রদায় রোমান উর্দু ব্যবহার করেন। ১৯-২০ শতাব্দীদের মাঝে উর্দু ছিলো উত্তরভারতের খ্রিস্টানদের প্রধান ভাষা। তাদের আবাস করাচী, লাহোর, মধ্যপ্রদেশ, উত্তরপ্রদেশ, রাজস্থান জুড়ে ছিলো। এখনো এই অঞ্চলের খ্রিস্টানরা উর্দু ব্যবহার করে। ১৯৬০ পর্যন্ত রোমান উর্দু ছিলো এই অঞ্চলের খ্রিস্টানদের প্রধান ভাষা। ভারতের বাইবেলীয় সমাজ ১৯৬০ পর্যন্ত রোমান উর্দু বাইবেল ছাপিয়েছে(যদিও এখনো তা চলমান)। চার্চের সঙ্গীতগুলিও রোমান উর্দুতে লেখা হয়। যদিও এই অঞ্চলের উর্দুর ব্যবহার হিন্দি এবং ইংরেজির প্রভাবে কমতে বসেছে।
আমিন আহসান ইসলাহি
thumb|350px|আমিন আহসান ঈসলাহি আমিন আহসান ঈসলাহি (১৯০৪ – ১৫ ডিসেম্বর ১৯৯৭), পাকিস্তানের একজন বিশিষ্ট মুসলিম পণ্ডিত হিসেবে বিবেচিত ছিলেন। তার বিখ্যাত উর্দু কুরআনের তাফসীর তাদাব্বুর-ই-কুরআন (কুরআন উপর চিন্তা), একটি বাইবেলের সমালোচনা ও ভাষ্য যে, তিনি তার উপর ভিত্তি করে হামিদুদ্দিন ফারাহি গুলি (১৮৬৩–১৯৩০), কোরানে থিম্যাটিক এবং স্ট্রাকচারাল সমন্বয়ের ধারণা দেন।
জীবনের প্রথমার্ধ
ইসলাহি ১৯০৪ সালে ব্রিটিশ ভারত (বর্তমান ভারত ), সংযুক্ত প্রদেশ (বর্তমানে উত্তর প্রদেশ ), আজমগড়ের বামহুর গ্রামে জন্মগ্রহণ করেন। ১৯২২ সালে আজমগড়ের মাদ্রাসাতুল ইসলাহ থেকে স্নাতক হওয়ার পর তিনি সাংবাদিকতার ক্ষেত্রে প্রবেশ করেন। তিনি ছিলেন চৌধুরী আবদুল রেহমান খানের জামাই। প্রথমে তিনি একটি শিশু পত্রিকা "খুনচ"-এ সংশ্লিষ্ট সম্পাদক হিসেবে কাজ করেন। এরপর তিনি ভারতের বিজনরে একটি মদিনা পত্রিকা সম্পাদনা করেন এবং আবদুল মজিদ দরিয়াবাদী কর্তৃক বের করা একটি সংবাদপত্র "সচের" সাথেও যুক্ত থাকেন।
তাদাব্বুর-ই-কুরআন সমাপ্তি
১৯৮১ সালে ইসলাহী ইদারা-ই-তাদাব্বুর-ই কোরআন-ও হাদিস প্রতিষ্ঠা করেন এবং তার ঘনিষ্ঠ ছাত্র খালিদ মাসুদকে এই ইদারার (প্রতিষ্ঠান) প্রথম নাজিম হিসেবে নিয়োগ করেন, যা পরবর্তীতে পাকিস্তানের লাহোরে। আবদুল্লাহ গোলাম আহমেদের তত্ত্বাবধানে আসে। ১৯৯৭ সালের ১৫ ডিসেম্বর তার মৃত্যুর আগ পর্যন্ত এটি তার সমস্ত বুদ্ধিবৃত্তিক কার্যক্রমের কেন্দ্রবিন্দু ছিল। তাদাব্বুর নামে একটি ত্রৈমাসিক জার্নাল ১৯৮১ সালে এর অঙ্গ হিসেবে বের করা হয়েছিল। খালিদ মাসুদ ২০০ প্রথম সালের অক্টোবরে মৃত্যুর প্রথম পর্যন্ত এর প্রথম সম্পাদক এবং দায়িত্বে নিযুক্ত ছিলেন। তিনি কুরআনের পাঠের উপর সাপ্তাহিক বক্তৃতা দেন। পরবর্তীতে তিনি হাদিসের নীতির উপর গভীর অধ্যয়ন শুরু করেন এবং ছাত্র এবং সহযোগীদের একটি ঘনিষ্ঠ বৃত্তিকে সাপ্তাহিক বৈঠকে ইমাম মালিকের আল-মুওয়াত্তা শেখানো শুরু করেন। আল-মুওয়াত্তা শেষ করার পর, তিনি ইমাম বুখারীর সহীহ বুখারীর কিছু অংশও শিখিয়েছিলেন। এই বক্তৃতাগুলির মধ্যে অনেকগুলি অনুলিপি করা হয়েছে এবং তাদাব্বুরে প্রকাশিত হয়েছে। ইসলামী পণ্ডিত ও জনসাধারণের সুবিধার জন্য ইসলামী বক্তৃতা ও বক্তৃতাকে প্রকাশনায় রূপান্তরে খালিদ মাসুদ প্রধান ভূমিকা পালন করেন।
কাজ করে
থাম্ব| ইসলামীর কিছু কাজ নয়টি খণ্ড উর্দু তাফসির তাদাব্বুর-ই-কুরআন ( কুরআন নিয়ে চিন্তা করা ) ছাড়াও, যা ইসলাহি ১৯৫৮ সালে লিখতে শুরু করেছিলেন এবং ১৯৮০ সালে শেষ করেছিলেন, তিনি বেশ কয়েকটি নিবন্ধ লিখেছিলেন এবং বিভিন্ন বিষয়ে বেশ কয়েকটি বই লিখেছিলেন ইসলামের বিষয়, সহ:
সোভান আলি
সোভান আলি বা সোবহান শাহ (Shobhan Ali) (১৭৬৩ - ১৮০০) ছিলেন একজন ফকির বা সুফি সাধু। তিনি ফকির-সন্ন্যাসী বিদ্রোহে সক্রিয়ভাবে অংশগ্রহণ করেন এবং এই বিদ্রোহের তিনি শেষ পর্বের নেতা। কিছু পন্ডিতের মতে এই বিদ্রোহ ছিল ভারতের স্বাধীনতা আন্দোলনের প্রথম যুদ্ধের অন্যতম। তিনি একসময় বাংলা, বিহার ও নেপালের সীমান্তজুড়ে ইংরেজ সরকার ও জমিদারদের অতিষ্ঠ করে তুলেছিলেন। বিদ্রোহী দল নিয়ে তিনি দিনাজপুর, মালদহ ও পূর্ণিয়া জেলায় ইংরেজ বাণিজ্য কুঠি ও জমিদার মহাজনদের বিরুদ্ধে আক্রমণ চালাবার সময় তার সহকারী ফকির নায়ক জহুরী শাহ ও মতিউল্লা ইংরেজদের হাতে ধরা পড়ে কারাদণ্ডে দণ্ডিত হন। তিনি পালিয়ে গিয়ে পরে একাকী আমুদী শাহ নামে একজন ফকির নায়কের দলে যোগ দেন। এই দলও ইংরেজদের হাতে ছত্রভঙ্গ হয়। এই পরাজয়ের পরও তিনি ৩০০ অনুচর নিয়ে ১৭৯৭-১৭৯৯ সাল পর্যন্ত উত্তরবঙ্গের বিভিন্ন জেলায় ছোট ছোট আক্রমণ চালান। এরপর গভর্নর জেনারেল তাকে গ্রেপ্তারের জন্য ৪ হাজার টাকা পুরস্কার ঘোষণা করেন। এই ঘোষণার পর তার বিষয়ে আর তেমন কিছু জানা যায়নি।
বনু উখাইদির
বনু'ল উখাইধির ( بنو الأخيضر  ), অনানুষ্ঠানিকভাবে উখাইদির, একটি আরব রাজবংশ ছিল যারা নজদ এবং আল-ইয়ামামায় (মধ্য আরব ) ৮৬৭ থেকে কমপক্ষে একাদশ শতাব্দীর মাঝামাঝি পর্যন্ত শাসন করেছিল। এটি একটি আলিয় রাজবংশ যারা কন্যা ফাতিমা এবং নাতি আল-হাসানের মাধ্যমে মুহাম্মদের বংশধর ছিলো এবং অন্তত একজন সমসাময়িক ভ্রমণকারী তাদের জায়েদি অনুপ্রেরণার শিয়া হিসেবে বর্ণনা করেছেন। তাদের রাজধানী আল-খিদরিমা নামে পরিচিত ছিল, যা বর্তমান সৌদি আরবের আল-খার্জ শহরের কাছে অবস্থিত।
ইতিহাস
ডান|থাম্ব|250x250পিক্সেল| প্রাক ইসলামিক যুগে আল-ইয়ামামা রাজবংশের প্রতিষ্ঠাতা ছিলেন মুহাম্মদ ইবনে ইউসুফ আল-উখাইদির ইবনে ইব্রাহিম ইবনে মুসা আল-জাউন ইবনে আবদুল্লাহ আল-কামিল ইবনে আল-হাসান আল-মুসান্না ইবনে আল- হাসান আল-মুজতাবা ইবনে আলী আল মুর্তজা ইবনে আবি তালিব । মুহাম্মদের ভাই ইসমাঈল ৮৬৫সালে আব্বাসীয় সরকারের বিরুদ্ধে তিহামাতে বিদ্রোহ শুরু করেছিলেন এবং অস্থায়ীভাবে মক্কা শহর দখল করেছিলেন। পরের বছর ইসমাঈলের মৃত্যুর পর, মুহাম্মদ হেজাজ এবং ইরাকের মধ্যে চলমান রাস্তা ধরে ঝামেলা শুরু করেন, কিন্তু রাস্তার গভর্নর আবুল-সাজ দেউদাদের কাছে পরাজিত হন। সরকারী বাহিনী হাত থেকে পলায়ন করে তিনি আল-ইয়ামামায় প্রবেশ করেন এবং ৮৬৭ সালে সেখানে নিজেকে প্রতিষ্ঠিত করেন
সেই সময় আল-ইয়ামামাহ আব্বাসীয় খিলাফতের নামমাত্র অংশ ছিল। এর দূরবর্তীতার কারণে কেন্দ্রীয় সরকার বহু বছর ধরে এলাকাটিকে অবহেলা করেছিল । সরকারি বাহিনীর মাঝে মাঝে অভিযান ব্যতীত, সেখানকার উপজাতিরা মূলত স্বশাসিত ছিল। মুহাম্মদ যখন আল-ইয়ামামায় পৌঁছেন, তখন তিনি সম্ভবত এলাকার বৃহত্তম উপজাতি বনু হানিফার সমর্থন লাভ করেছিলেন এবং একটি স্বাধীন আমিরাত তৈরি করেছিলেন।
আল-ইয়ামামা কতটা মুহম্মদ এবং তার বংশধরদের দ্বারা শাসিত হয়েছিল তা জানা যায়নি। মধ্যযুগীয় মুসলিম ঐতিহাসিকদের দ্বারা আমিরাতের ব্যাপ্তির বর্ণনা বিভিন্ন রকমের; একটি সূত্র বলে যে তিনি শুধুমাত্র আল-খিদরিমা এবং এর উপকণ্ঠ নিয়ন্ত্রণ করেছিলেন, অন্য একটি দাবি করে যে ্তিনি কোরান পর্যন্ত উত্তর দিকে বিস্তৃত একটি অঞ্চলের উপর শাসন করেছি্লেন।
বনু'ল-উখাইদিরের প্রাথমিক শাসনের বৈশিষ্ট্য ছিল একটি স্থায়ী অর্থনৈতিক মন্দা। হাজার হাজার লোক অশান্তি থেকে বাঁচার জন্য আল-ইয়ামামা থেকে খিলাফতের বিভিন্ন প্রদেশে হিজরত করেছে বলে রেকর্ড করা হয়েছে। মুহম্মদকে তার অত্যাচারী শাসনের কারণে এই কঠিন সময়ের জন্য দায়ী করা হয়েছে, যদিও এটি উল্লেখ করা হয়েছে যে আল-ইয়ামামা থেকে ব্যাপক দেশত্যাগের খবর তার আগমনের কয়েক বছর আগে শুরু হয়েছিল।
তার পুত্র ইউসুফ মুহাম্মদের স্থলাভিষিক্ত হন, যিনি নিজেই তার পুত্র ইসমাইলকে স্থলাভিষিক্ত করেন। ইসমাঈল প্রতিবেশী আল-হাসার শক্তিশালী কারমাতিয়ানদের সাথে একটি জোট স্থাপন করেন। তিনি ৯২৫ সালে কুফা দখলে অংশগ্রহণ করেন এবং কারমাতিয়ান নেতা আবু তাহির তাকে শহরের কমান্ড দেন। তবে উভয় পক্ষের মধ্যে সম্পর্ক পরবর্তীকালে তিক্ত হয়ে পড়ে এবং ৯২৮ সালে কারমাতীয়দের সাথে যুদ্ধে ইসমাইল ও তার পরিবারের বেশ কয়েকজন সদস্য নিহত হন।
ইসমাঈল পুত্র আল-হাসান স্থলাভিষিক্ত হন এবং এই সময়ে আমিরাত সম্ভবত কারমাতীয়দের অধীনস্থ ছিল। আল-হাসানের পুত্র আহমদের শাসনের পর বনু'ল উখাইধিরের ইতিহাস অস্পষ্ট হয়ে যায়। ভ্রমণকারী নাসির-ই খুসরা যখন ১০৫১ সালে আল-ইয়ামামায় পৌঁছান, তখনও বনু'ল-উখাইদিররা সেখানে শাসন করছিল, কিন্তু এর পরে এক পর্যায়ে বনু কিলাব দেশটি দখল করে নেয়।
শাসকগণ
আহমদের পরে শাসকদের তালিকা অনিশ্চিত হয়ে পড়ে, তবে পরবর্তী আমিররা ছিলেন তার পুত্র আবুল মুকাল্লিদ জাফরের বংশধর।
শ্রেক
শ্রেক (Shrek) ২০০১-এ মুক্তি পাওয়া আমেরিকান সিজিআই হাস্যকৌতুকমুলক অ্যানিমেশন চলচ্চিত্র যা প্রযোজনা করেছে ড্রিমওয়ার্কস অ্যানিমেশন এবং পরিচালনা করেছেন অ্যান্ড্রু অ্যাডামসন এবং ভিকি জেনসন। ছবিটির শ্রেষ্ঠাংশে অভিনয় করেন মাইক মায়ার্স, এডি মার্ফি, ক্যামেরন ডিয়াজ, জন লিথগো, ভিনসেন্ট ক্যাসেল, এবং কনরাড ভার্নন।
কাহিনী সংক্ষেপ
একটি গড় প্রভু রূপকথার প্রাণীদেরকে একটি উদাসীন অগ্রে এর জলাভূমিতে নির্বাসিত করে, যিনি তার ভূমি ফিরে পেতে প্রভুর জন্য একটি অনুসন্ধান করতে এবং একটি রাজকন্যাকে উদ্ধার করতে হবে।
সমালোচকদের প্রতিক্রিয়া
শ্রেক চলচ্চিত্রটি সমালোচকের প্রশংসা লাভ করেছে। রটেন টম্যাটোস-এ ২০৮টি পর্যালোচনার ভিত্তিতে ছবিটির রেটিং স্কোর ৮৮% এবং গড় রেটিং ৭.৮০/১০। মেটাক্রিটিক-এ ৩৪টি পর্যালোচনার ভিত্তিতে চলচ্চিত্রটির স্কোর ১০০-এ ৮৪, যা নির্দেশ করে ছবিটি সামগ্রিকভাবে প্রশংসিত।
কলিয়ান হাড়াম
কলিয়ান হাড়াম ছিলেন সাঁওতাল বিদ্রোহের ইতিহাসের লিপিকার এবং সাঁওতালদের গুরু ছিলেন। তিনি তার "হড়কোরেন মারে হাপড়ামকো রেয়াঃ কাথা"  শীর্ষক একটি রচনায় সাঁওতাল বিদ্রোহের ইতিবৃত্ত রেখে গেছেন। এই ইতিবৃত্তে সাঁওতাল বিদ্রোহের নায়ক সিধু ও কানুর সংগ্রাম-ধ্বনি, যথাঃ "রাজা-মহারাজাদের খতম করো", "দিকুদের (বাঙালি মহাজনদের) গঙ্গা পার করে দাও", "আমাদের নিজেদের হাতে শাসন চাই" প্রভৃতি লিপিবদ্ধ আছে।
মানব যৌন অঙ্গ
thumb|মানব স্ত্রী ও পুং যৌনাঙ্গ যৌন অঙ্গ বা যৌনাঙ্গ হচ্ছে শরীরের সে সকল অঙ্গ যেগুলো সাধারণত যৌনক্রিয়ায় অংশগ্রহণ করে এবং প্রজননের সাথে সংশ্লিষ্ট এবং প্রজনন তন্ত্রের অংশ। উন্নত প্রাণীতে যৌনাঙ্গ মূলত নিচের অংশগুলো নিয়ে গঠিত :
স্ত্রী যৌনাঙ্গ
যৌন অঙ্গ|thumb|250px
ঈশ্বর্যা মেনন
ঈস্বর্যা মেনন (জন্ম: ঐশ্বর্যা মেনন; ৮ মে ১৯৯৫) একজন ভারতীয় চলচ্চিত্র অভিনেত্রী, যিনি তামিল, কন্নড় এবং মালয়ালম ছবিতে কাজ করে থাকেন।
প্রাথমিক জীবন এবং শিক্ষা
ঈশ্বর্যা মেননের পরিবার ভারতের কেরালার বাসিন্দা, কিন্তু তিনি তামিলনাড়ুর এরোডে জন্মগ্রহণ করেছিলেন এবং সেখানেই বেড়ে ওঠেছিলেন। তিনি এরোডের ভারতী বিদ্যা ভবন ম্যাট্রিক উচ্চ মাধ্যমিক বিদ্যালয় থেকে উচ্চ মাধ্যমিক পড়াশুনা সম্পন্ন করেছিলেন। চেন্নাইয়ের এসআরএম বিশ্ববিদ্যালয় থেকে প্রশিক্ষণ নিয়ে তিনি বি.টেক সম্পন্ন করেছিলেন।
কর্মজীবন
ঈশ্বর্যা থিয়্যা ভেলাই সেয়িয়ানুম কুমারু দিয়ে তামিল চলচ্চিত্রে আত্মপ্রকাশ করেছিলেন। তিনি দাসাভালা চলচ্চিত্রে অক্ষরা চরিত্রে অভিনয় করে কন্নড় চলচ্চিত্রে অভিষেক করেছিলেন। ছবিটি ১১ ই অক্টোবর ২০১৩ এ মুক্তি পেয়েছিল এবং ঈশ্বর্যার অভিনয় সাধারণত প্রশংসিত হয়েছিল।   ওয়ানইন্ডিয়া অবশ্য লিখেছিল, "অক্ষরা, যদিও দেখতে বেশ সুন্দর, কিন্তু প্রধান অভিনেতার সাথে পর্দায় তার রসায়ন ভাল নয়। তিনি মানসিক প্রতিবন্ধী মেয়ে হিসাবে [একটি] খারাপ অভিনয় দিয়েছেন"।
ঈশ্বর্যার পরের ছবিটি ছিল তামিল অ্যাপল পেনে। এই চলচ্চিত্রটি একজন মা ও মেয়ের সম্পর্কের উপর ভিত্তি করে তৈরি ছিল, মেয়ে হিসাবে ঈশ্বর্যা এবং তার মা হিসাবে ছিলেন রোজা। এরপরে তিনি কন্নড় ভৌতিক-কৌতুকধর্মী চলচ্চিত্র নমো বুথাত্মা-তে হাজির হয়েছিলেন।
তিনি ফাহাদ ফজিল অভিনীত প্রণয়ধর্মী চলচ্চিত্র মুনসুন মুনগোজ দিয়ে মালয়ালমে অভিষেক করেছিলেন, যেখানে তিনি রেখা চরিত্রে অভিনয় করেছিলেন। তারপরে তিনি সিএস আমুধনের তমিজ পদম ২-এ কাজ করেছিলেন।
উজবেকিস্তানের সংবিধান
right|318x318px উজবেকিস্তানের সংবিধান ১৯৯২ সালের ৮ ডিসেম্বরে উজবেকিস্তানের সুপ্রিম কাউন্সিলের একাদশ অধিবেশনে গৃহীত হয়। এটি উজবেকিস্তান প্রজাতন্ত্রের ১৯৭৮ সালের সংবিধানের বদলে প্রতিস্থাপিত হয়। (Article 15) এটি উজবেকিস্তান প্রজাতন্ত্রের সর্বোচ্চ আইন (অনুচ্ছেদ ১৫) উজবেকিস্তানের সংবিধান ছয়টি অংশ এবং ২৬ টি অধ্যায়ে বিভক্ত।
সংক্ষিপ্ত বিবরণ
উজবেকিস্তানের রাষ্ট্রপতি, যিনি পাঁচ বছরের জন্য প্রত্যক্ষ ভোটে নির্বাচিত হয়ে থাকেন, এবং মাত্র একবার তার এ মেয়াদ বৃদ্ধি হতে পারে, সংবিধান অনুসারে তিনি রাষ্ট্রে প্রধান এবং সর্বোচ্চ নির্বাহী ক্ষমতার অধিকারী। সামরিক বাহিনীর সর্বাধিনায়ক হিসাবে রাষ্ট্রপতি দেশে জরুরি অবস্থা কিংবা যুদ্ধ ঘোষণা করতে পারেন। রাষ্ট্রপতি অলি মাজলিসের  বিবেচনার জন্য প্রধানমন্ত্রী পদে প্রার্থী মনোনয়ন করা এবং মন্ত্রীসভার সব সদস্যদের নিয়োগ দেওয়া, জাতীয় তিন আদালতের বিচারপতি নিয়োগ করা, অলি মাজলিসে অনুমোদনের জন্য যে কোন বিষয় উত্থাপন করা এবং নিম্ন আদালতের সকল সদস্য নিয়োগ দেওয়ার ক্ষমতার অধিকারী।  রাষ্ট্রপতির সংসদ ভেঙে দেওয়ার অধিকারও আছে। www.lex.uz.
আইন সভার (নিম্নকক্ষ) ১৫০ জন জনপ্রতিনিধি পাঁচ বছরের জন্য নির্বাচিত হন। নিম্নকক্ষই উজবেকিস্তানের আইনবিভাগের সর্বোচ্চ প্রতিষ্ঠান। আইন সভা সাংবিধানিক আদালতের সম্মতিতে রাষ্ট্রপতি কর্তৃক বাতিল হতে পারে। বাতিল করার এই বিধিটি আইন বিভাগ এবং নির্বাহী বিভাগের ক্ষমতার ভারসাম্য রক্ষার জন্য গুরুত্বপূর্ণ। সিনেটের ১০০ জন সদস্যের মধ্যে ১৬ জন প্রত্যক্ষভাবে রাষ্ট্রপতি কর্তৃক মনোনীত হন।  অলি মাজলিস আইন প্রণয়ন করে, যা রাষ্ট্রপতি কর্তৃক সংসদে কিংবা উচ্চাদালত কর্তৃক অথবা প্রক্যুরেটর জেনারেল (দেশটির সর্বোচ্চ আইন প্রয়োগকারী কর্তৃপক্ষ) কর্তৃক অথবা স্বায়ত্বশাসিত কারাকালপাকস্তান প্রজাতন্ত্রের সরকার কর্তৃক প্রবর্তিত হতে পারে। আইন ছাড়াও আন্তর্জাতিক চুক্তি, রাষ্ট্রপতির অধ্যাদেশ এবং জরুরি অবস্থা অবশ্যই অলি মাজলিসে অনুমোদিত হতে হবে।
জাতীয় বিচার ব্যবস্থায় সাংবিধানিক আদালত , সুপ্রিম কোর্ট, এবং উচ্চ অর্থনৈতিক আদালত অন্তর্ভুক্ত। নিম্ন আদালত আঞ্চলিক, জেলা ও শহর পর্যায়ে বিদ্যমান আছে। সব পর্যায়ের বিচারপতিদেরকে রাষ্ট্রপতি নিয়োগ দান করেন এবং অলি মাজলিস অনুমোদন করে।  সরকারের অন্যান্য বিভাগের নামমাত্র স্বাধীনতা থাকলেও আদালতের উপর নির্বাহী বিভাগের কার্যকর নিয়ন্ত্রণে আছে।  সোভিয়েত যুগের নিয়মের মতোই প্রক্যুরেটর জেনারেল এবং আঞ্চলিক ও স্থানীয় পর্যায়ে তার সমকক্ষরা রাষ্ট্রের প্রধান আইন কর্মকর্তা এবং ফৌজদারি অপরাধের তদন্ত কর্মকর্তা, এটি এমন একটি পদ্ধতি, যা বিবাদির বিচার পূর্ব অধিকার সীমিত করে দেয়।
ঘাট
ঘাট শব্দটি ভারতীয় উপমহাদেশে কখনও উপত্যকাসহ ধাপযুক্ত পর্বতকে (যেমন: পূর্বঘাট বা পশ্চিমঘাট), কখনও আবার নদী বা হ্রদের পানি বা জলে নেমে যাওয়া কতকগুলি ধাপকে বোঝানোর জন্য ব্যবহৃত হয় (যেমন: বারাণসীর ঘাট, ধোবি ঘাট বা আপ্রবাসী ঘাট)।
শব্দের ব্যুৎপত্তি
ঘাট শব্দটি সংস্কৃত ঘট্ট (घट्ट, ঘ্যট্ট্য) থেকে জাত।
পার্বত্য ঘাট
হিন্দি ভাষায় ঘাটী (घाटी) মানে উপত্যকা। মারাঠি, হিন্দি, গুজরাটি ও কন্নড় ভাষায় ঘাট শব্দটি ব্যবহার করা হয় কোন পাহাড়ের উপর দুর্গম সরু পথ বোঝাতে।
এমন একটি পথ হলো ভোর ঘাট যেটা মুম্বইয়ের প্রায় উত্তরে জাতীয় সড়ক ৪৮ উপর খোপোলি এবং খন্ডালা, শহর দুটিকে সংযোগ করেছে। কর্নাটকের চারমাদি ঘাটও উল্লেখযোগ্য। অনেক ক্ষেত্রেই "পশ্চিমঘাট" এবং "পূর্বঘাট"-এর মতো ঘাট শব্দটি পর্বতমালাকে বোঝাতে ব্যবহার করা হয়ে থাকে। ঘাট্টাম মালায়ালাম ভাষায়ও এ রকম পর্বতমালা বোঝায় যখন ঐ পর্বতমালাকে উদ্দেশ্য করে বলা হয়, যেমন পাসচিমা ঘাট্টাম, অর্থাৎ পশ্চিমঘাট। ভারতের পূর্ব উপকূলবর্তী স্থলভাগে পূর্বঘাট এবং পশ্চিম তীরের পশ্চিমঘাট ভারতের পার্বত্য এলাকায় সবচেয়ে বড় ঘাট।
পশ্চিমঘাট পর্বতমালা, যা সহ্যাদ্রি (কল্যাণময়ী পাহাড়) নামেও পরিচিত, জুড়ে বিস্তৃত এক পর্বতমালা যা ভারতের পশ্চিম উপকূলবর্তী স্থলভাগের  সমান্তরাল ভাবে বর্ধিত হয়েছে এবং কেরল, তামিলনাড়ু, কর্ণাটক, গোয়া, মহারাষ্ট্র এবং গুজরাত রাজ্যের মধ্যে দিয়ে পেরিয়ে গেছে। এটি একটি বিশ্ব ঐতিহ্য স্থান এবং জীব বৈচিত্র্য অনুযায়ী পৃথিবীর সবচেয়ে জনপ্রিয় আটটি স্থানের মধ্যে অন্যতম।  কখনও কখনও এটাকে ভারতের বিশাল খাড়া উঁচু পাহাড় বলে ডাকা হয়। ভারতের উদ্ভিদ ও প্রাণিজগতের একটা বড় অংশে এখানে আছে, এটা জীব বৈচিত্রের একটা উৎকৃষ্ট নমুনা এবং অনেক কিছুই শুধু মাত্র এই এলাকায় আছে, যা পৃথিবীর অন্য কোথাও খুজেঁ পাওয়া যাবে না। ইউনেস্কোর তথ্য অনুযায়ী, পশ্চিমঘাট হিমালয়ের চেয়েও পুরাতন। এটা গ্রীষ্মের শেষের দিকে দক্ষিণ-পশ্চিম থেকে আসা ভেজা মৌসুমির ঝড়ো হাওয়ার দিক অদল বদল করে দিয়ে ভারতের মৌসুমি আবহাওয়ার ধরনও বদলে দেয়। .এর সীমানা উত্তর থেকে দক্ষিণে ডেকান মালভূমির পশ্চিম পাড় পর্যন্ত যেটা আরব সাগরের পার্শ্ববতী কোঙ্কণ নামের সরু উপকূলীয় সমভূমিকে এই মালভূমি থেকে আলাাদা করেছে। সর্বমোট ৩৯টি স্থাপনাকে বিশ্বজনীন ঐতিহ্যবাহী স্থান হিসেবে ঘোষণা ধরা হয় যার মধ্যে আছে জাতীয় উদ্যান, বন্যপ্রাণী অভয়ারণ্য এবং সংরক্ষিত অরণ্য। এর মধ্যে ২০টি কেরলে, ১০টি কর্ণাটকে, ৫টি তামিলনাড়ুতে ও চারটি মহারাষ্ট্রে অবস্থিত।  ঘাটি, যার আভিধানিক অর্থ "পাহাড়ের বা ঘাটের (উপত্যকা) বাসিন্দা", পশ্চিমঘাটের মারাঠি লোকদের বোঝানোর জন্য ব্যবহৃত, অনেকটা নিন্দাসূচক অর্থে।
পূর্বঘাট পর্বতমালা ভারতের পূর্বদিকস্থ উপকূল বরাবর বিন্যস্ত বিচ্ছিন্ন পর্ব‌তমালা। পূর্বঘাট উত্তরে ওড়িশা থেকে অন্ধ্রপ্রদেশের হয়ে তামিলনাড়ু দিয়ে দক্ষিণে কর্ণাটকের কিছু অংশ দিয়ে কেরল রাজ্যের বয়নাড় জেলা হয়ে গেছে। উপদ্বীপীয় ভারতের চারটি প্রধান নদীর (গোদাবরী, মহানদী, কৃষ্ণা ও কাবেরী) জন্য পূর্বঘাট ক্ষয়প্রাপ্ত, খণ্ডিত হয়েছে। এই পর্বতমালা বঙ্গোপসাগরের সমান্তরাল বরাবর বিস্তৃত। পূর্বঘাট ও পশ্চিমঘাটের মাঝখানে আছে দাক্ষিণাত্য মালভূমি। বঙ্গোপসাগর এবং পূর্বাঘাটের মাঝে আছে করমণ্ডল উপকূল।
পূর্বঘাট পর্বতমালা পশ্চিমঘাটের মতো উচ্চ নয় এবং পূর্বঘাট পর্বতমালা পশ্চিমঘাটের চেয়ে পুরাতন এবং এর নেপথ্যে আছে অতিমহাদেশ রডিনিয়ার ভাঙ্গা গড়া ও গন্ডোয়ানা নামক অতিমহাদেশ তৈরি হওয়ার জটিল এক ভূতাত্ত্বিক ইতিহাস। পূর্বঘাট পর্বতমালা গঠিত হয়েছে বিভিন্ন রকম চারনোকাইট, গ্র্যানাইট পাথর নাইস্‌, খন্ডালাইট, রূপান্তরিত নাইস ও কোয়ার্টজাইট পাথরের স্তরসমষ্টি তৈরীর মাধ্যমে। পূর্বাঞ্চলীয় ঘাটগুলোর পুরো গঠনপ্রনালীতে দেখা যায় শিলাখন্ডগুলোর পারস্পরিক সংঘর্ষ এবং সমান্তরাল ভাবে  ভেঙ্গে যাওয়ার নমুনা । পূর্ব ঘাটের পাহাড়গুলোতে পাওয়া যায় চুনাপাথর, অ্যালুমিনিয়ম-ঘটিত আকরিক এবং লৌহ আকরিক।
নদীর ঘাট
গঙ্গানদীর পাশে সবচেয়ে গুরুত্বপূর্ণ ঘাট হলো বারাণসীর ঘাট (বারাণসী শহরে ৮৮টি ঘাট আছে) এবং এগুলি "গঙ্গানদীর ঘাট" বলেই পরিচিত। এর বেশিরভাগই তৈরি হয়েছে অষ্টাদশ শতাব্দীতে মারাঠা শাসকদের পৃষ্ঠপোষকতায়, যেমন অহল্যাবাই হলকার (১৭৬৭ থেকে ১৭৯৫ পর্যন্ত মালোয়া রাজ্যের রাণী)।
শ্মশান - শবদাহ ঘাট
এ রকম ঘাটগুলো পার্থিব কাজ (যেমন পরিষ্কার পরিচ্ছন্নতার কাজ) এবং ধর্মীয় অনুষ্ঠান বা আচার যেমন পূণ্যস্নান বা অন্য ধর্মীয় অনুষ্ঠান উভয়ের জন্য ব্যবহার করা হয়ে থাকে; এ ছাড়াও "শ্মশান" "শবদাহ" বা মৃতদেহ সৎকার করার জন্য করার জন্য নদীর তীরে সুনির্দিষ্ট ঘাট আছে। নদীর তীরে হবার জন্য মৃতদেহের ভষ্ম নদীর পানিতে সহজেই ভেসে যেতে পারে। এ কাজের জন্য উল্লেখযোগ্য ঘাট হলো নিগমবোধ ঘাট এবং দিল্লিতে যমুনার তীরে অবস্থিত রাজ ঘাট। এই রাজ ঘাটেই মোহনদাস করমচাঁদ গান্ধীর শবদাহ শেষকৃত্য করা হয়েছিল এবং তার পরে আরও অন্যান্য রাজনৈতিক ব্যক্তিত্বকে। এরপর আছে গঙ্গার পাড়ে বারাণসীতে মানিকর্ণিকা ঘাট।
স্থাননামে ঘাট
ভারতীয় উপমহাদেশের বিভিন্ন স্থাননামে "ঘাট" এবং "ঘাটা" প্রত্যয় হিসেবে ব্যবহৃত হয়। নিম্নলিখিত তালিকাটি অসম্পূর্ণ:
উপমহাদেশের বাইরে ঘাট
পাক ভারত উপমহাদেশের বাইরে কোন কোন এলাকায় যেখানে ভারতীয় সম্প্রদায় বসবাস করে সেখানেও এই শব্দটির ব্যবহার হয়ে থাকে। যেমন, মালয়শিয়ার জর্জ টাউন, পেনাংএ, জেটি হিসেবে পুনরুদ্ধার করার আগে, এই "ঘাট" শব্দটির প্রচলন ছিল ঐ সব রাস্তার বর্ধিত অংশকে বোঝাতে যেগুলো আগে কোন ঘাটে গিয়ে শেষ হতো। (উদাহরণ স্বরুপ, চার্চ সেন্ট ঘাট - মালয়ভাষায় গাত লেবুহ গেরেজা -চার্চ সড়কের বর্ধিত অংশের নাম যেটা পার হয়ে ঘাট পেরিয়ে নদীর পানিতে নামতে হতো।) পেনাং এবং সিঙ্গাপুর,দুই এলাকায়ই ধোবি ঘাট নামে জায়গা আছে। (ব্যক্তি না ব্যবসায় প্রতিষ্ঠানকে বোঝান হচ্ছে তার উপর নির্ভর করে ধোবি শব্দটি "ধোলাইকারী" বা "ধোপাখানা" বোঝাত।)
আপ্রবাসী ঘাট বা দ্য ইমিগ্রেশন ডিপো ভারত মহাসাগরের মরিশাস দ্বীপের পোর্ট লুইসে বিভিন্ন অংশে বিভক্ত একটি দালান। এই দ্বীপটি প্রথম বৃটিশ উপনিবেশ যেখানে ভারত থেকে চুক্তিভিত্তিক শ্রমিক কর্মী আনার ব্যাপারে শর্ত নির্ধারন করা হয়।
১৮৪৯ সাল থেকে ১৯২৩ সাল পর্যন্ত, পঞ্চাশ লক্ষ ভারতীয় চুক্তিভিত্তিক শ্রমিক কর্মী এই ইমিগ্রেশন ডিপোর মাধ্যমে গৃহীত হয় এবং ব্রিটিশ রাজত্বের বিভিন্ন জায়গায় চাষাবাদের জন্য স্থানান্তরিত করা হয়। বিপুল সংখ্যক শ্রমিক অন্য দেশে স্থায়ী হওয়ার কারণে ভারতীয় অধ্যুষিত সাবেক অনেক ব্রিটিশ উপনিবেশ ভারতীয় বংশোদ্ভুত নাগরিক দিয়ে গঠিত এবং তারা এ সমাজে একটা চিরস্থায়ী ছাপ রেখে গেছে।
শুধু মরিশাসেই বর্তমান মোট জনসংখ্যার ৬৮ শতাশেরও বেশি ভারতীয় বংশধর। এভাবেই ইমিগ্রেশন ডিপো মরিশাসের ইতিহাস ও সাংস্কৃতিক পরিচয়ে এক উল্লেখযোগ্য কেন্দ্রবিন্দুতে পরিনত হয়েছে।
মহাপজাপতি গোতমী
মহাপজাপতি গোতমী (পালি: महापजापति गोतमी) বা মহাপ্রজাপতি গৌতমী (সংস্কৃত: महाप्रजापति गौतमी) বৌদ্ধ ধর্মের ইতিহাসে প্রথম নারী, যাকে বৌদ্ধ সংঘে ভিক্ষুণী হিসেবে জীবন যাপন করার অনুমতি প্রদান করা হয়। তিনি সম্পর্কে গৌতম বুদ্ধের বিমাতা ও মাসি ছিলেন।
পরবর্তী জীবন
সিদ্ধার্থ গৌতম বুদ্ধত্ব লাভ করার কয়েক বছর পরে তার পিতা শুদ্ধোধন মৃত্যুবরণ করেন। স্বামীর মৃত্যুর পর মহাপজাপতি গোতমী সংসারধর্ম ত্যাগের সিদ্ধান্ত নেন এবং গৌতম বুদ্ধের নিকট সংঘে যোগদানে আগ্রহ প্রকাশ করেন, কিন্তু বুদ্ধ কোন নারীকে সংঘে যোগ করার ব্যাপারে প্রস্তুত ছিলেন না। হতাশ না হয়ে মহাপজাপতি গোতমী মুণ্ডিতমস্তক হয়ে পীতবর্ণের বস্ত্র পরিধান করে শাক্য ও কোলীয় প্রজাতন্ত্রের বহুসংখ্যক নারীকে একত্র করে বুদ্ধের অনুসরণ করে পদব্রজে বৈশালী যাত্রা করেন। বৈশালীতে পুনরায় তিনি বুদ্ধের নিকট তার আবেদন জানান। এই সময় বুদ্ধের অন্যতম প্রিয় শিষ্য ও সহায়ক আনন্দ মহাপজাপতির হয়ে বুদ্ধকে সংঘে নারীদের ভিক্ষুণী হিসেবে যোগদানের অনুরোধ করেন ও অবশেষে গৌতম বুদ্ধ এই প্রস্তাবে রাজী হন কিন্তু ভিক্ষুণীদের জন্য তিনি আটটি কঠিন নিয়মাবলীর প্রচলন করেন। ধম্মপদত্থকথা অনুসারে, গোতমীর উপসম্পদা আনুষ্ঠানিক ভাবে না হওয়ায় পরবর্তীকালে ভিক্ষুণীরা তার সঙ্গে উপোসথ করতে অরাজী হন, কিন্তু গৌতম বুদ্ধ স্বয়ং তাকে নিয়মনিষ্ঠ উপসম্পদাপ্রদান করেছিলেন বলে ঘোষণা করেছিলেন। গৌতম বুদ্ধের দ্বারা ধর্মশিক্ষা লাভ করে তিনি অর্হত হন। জীবনের বাকি সময় ভিক্ষুণী হিসেবে কাটানোর পর ১২০ বছর বয়সে মহাপজাপতি গোতমী মৃত্যুবরণ করেন।
বতসোয়ানা জাতীয় ক্রিকেট দল
বতসোয়ানা জাতীয় ক্রিকেট দল হচ্ছে আন্তর্জাতিক ক্রিকেট অঙ্গনে বতসোয়ানা প্রজাতন্ত্রের প্রতিনিধিত্বকারী একটি ক্রিকেট দল। বতসোয়ানা ক্রিকেট অ্যাসোসিয়েশন কর্তৃক পরিচালিত দলটি ২০০১ সালে অনুমোদিত সদস্য এবং ২০০৫ সালে সহযোগী সদস্য হিসাবে আন্তর্জাতিক ক্রিকেট কাউন্সিল (আইসিসির) অন্তর্ভুক্ত হয়। দলটি বিশ্ব ক্রিকেট লীগ এর পঞ্চম বিভাগে খেলে, এবং বিশ্বে আন্তর্জাতিক ক্রিকেট কাউন্সিল (আইসিসির) ২৯তম র‍্যাংকিং দল, আফ্রিকা অঞ্চলের ৫ম সর্বোচ্চ র‍্যাংকিং টেস্ট মর্যাদা বিহীন দল। জুলাই ২০১৫ থেকে দলটির কোচের দায়িত্ব পালন করছেন কেনিয়ার সাবেক ওডিআই খেলোয়াড় জোসেফ আঙ্গারা।
২০১৮-এর এপ্রিলে, আইসিসি সিদ্ধান্ত নেয় যে, সকল সদস্য দেশের জন্য টুয়েন্টি২০ আন্তর্জাতিক (টি২০আই) মর্যাদা প্রদান করবে। অতপর ১ জানুয়ারি ২০১৯ এর পর থেকে বতসোয়ানা ও আইসিসি সদস্যদের মধ্যে অনুষ্ঠিত সকল টুয়েন্টি২০ খেলা পূর্ণ টি২০আই এর মর্যাদা পাবে। বতসোয়ানা প্রথম টি২০আই ম্যাচটি খেলে ২০ মে ২০১৯ উগান্ডার বিপক্ষে। দক্ষিণাঞ্চলীয় উপ অঞ্চলের গ্রুপ পর্বের বাছাইয়ে ১ম স্থান অধিকার করে এবং ২০১৮-১৯ আইসিসি টি২০ বিশ্বকাপ আফ্রিকা বাছাইপর্বের আঞ্চলিক ফাইনাল প্রতিযোগিতায় পৌছে যায়।.
ইতিহাস
দেশটিতে ক্রিকেটের সূত্রপাত হয় দক্ষিণ আফ্রিকা ও ভারত উপমহাদেশের অভিবাসীদের নিয়ে। বতসোয়ানা আইসিসির অনুমোদিত সদস্য নির্বাচিত হয় ২০০১ সালে, এবং পরের বছর জাম্বিয়ায় অনুষ্ঠিত আফ্রিকা কাপে খেলে। তাদের প্রথম রাউন্ডে নামিবিয়া, তানজানিয়া, জাম্বিয়া এবং জিম্বাবুয়ের সাথে সবগুলো খেলায় বিজয়ী হয়। সেমি-ফাইনালে কেনিয়াকে পরাজিত করে। পরে ফাইনালে দক্ষিণ আফ্রিকার কাছে ২৭০ রানে পরাজিত হয়।
২০০৪ এর মার্চে ২০০৫ আইসিসি ট্রফির আফ্রিকান অনুমোদিতদের বাছাই প্রতিযোগিতায় বিজয়ী হয়, যার ফলে দলটি পরবর্তী বাছাইপর্ব আফ্রিকান ক্রিকেট অ্যাসোসিয়েশন চ্যাম্পিয়নশীপ খেলার যোগ্যতা অর্জন করে। আগস্টে জাম্বিয়ায় অনুষ্ঠিত উক্ত প্রতিযোগিতায় নাইজেরিয়া এবং তানজানিয়াকে পরাজিত করে চতুর্থ স্থান অর্জন করে। যার ফলশ্রুতিতে তাদের প্রথম আইসিসি ট্রফি খেলার যোগ্যতা হাতছাড়া হয়ে যায়। কিন্তু অসামান্য পারফরম্যান্সের জন্য ২০০৫ সালে আইসিসি তাদেরকে সহযোগী সদস্যপদে উন্নীত করে পুরস্কৃত করে।
রেকর্ড ও পরিসংখ্যান
আন্তর্জাতিক ক্রিকেট সারাংশ — বতসোয়ানা
টুয়েন্টি২০ আন্তর্জাতিক
বতসোয়ানার পক্ষে সর্বাধিক টি২০আই রান
বতসোয়ানার পক্ষে সর্বাধিক টি২০আই উইকেট শিকারী
টি২০আই রেকর্ড বনাম অন্য জাতীয় দল
টি২০আই #৭৮৩পর্যন্ত রেকর্ডভূক্ত। শেষ হালনাগাদ ২২ মে ২০১৯
কদম মোবারক শাহী জামে মসজিদ
কদম মোবারক শাহী জামে মসজিদ হলো বাংলাদেশের চট্টগ্রাম শহরের একটি মসজিদ ও মোঘল আমলের শৈলীতে নির্মিত স্থাপত্য। এটি নগরীর জামালখান ওয়ার্ডের মোমিন সড়কস্থ ঝাউতলায় অবস্থিত। মসজিদ সংলগ্ন এলাকাটি কদম মোবারক নামে পরিচিত।
ইতিহাস
তৎকালীন মোঘল সম্রাট মুহাম্মদ শাহ এর শাসনামলে ফৌজদার মুহাম্মদ ইয়াসিন খান ১৭২৩ সালে (১১৫৬ হিজরি) মসজিদটি নির্মাণ করেন। মসজিদটিতে দুইটি পদচিহ্ন বা কদম সম্বলিত পাথর সংরক্ষিত আছে। এটি অনুসারে মসজিদের নামকরণ করা হয় "কদম মোবারক শাহী জামে মসজিদ"। জনশ্রুতি আছে, একটি পাথরে ইসলামের নবি মুহাম্মাদ এর পদচিহ্ন এবং অন্যটিতে আব্দুল কাদের জিলানী এর পদচিহ্ন আছে। কথিত আছে, মসজিদের প্রতিষ্ঠাতা ও প্রথম মুতওয়াল্লি ইয়াসিন খান মদিনা শহর থেকে মুহাম্মাদ এর পদচিহ্ন সম্বলিত পাথর সংগ্রহ করে দেশে আনেন।
ফ্রেঞ্চ সমুদ্র সৈকত, করাচি
থাম্ব| ফ্রেঞ্চ বিচ, [[করাচী|করাচির একটি দৃশ্য]] করাচির ফ্রেঞ্চ সৈকত হকস বে এবং প্যারাডাইস পয়েন্টের মাঝখানে অবস্থিত, এটি একটি ছোট মাছ ধরার গ্রাম, যা করাচির অভিজাতদের দ্বারা এবং স্থানীয়দের কাছে হাজী ইসমাঈল গথ নামে পরিচিত। একটি সীমানা প্রাচীর দ্বারা বেষ্টিত, এটি গ্রামবাসীদের দ্বারা নির্মিত ৯৫ টি কুঁড়েঘর ভাড়া দেয়। গ্রামে প্রবাহমান পানি নেই, কিন্তু বিদ্যুৎ আছে। এর পাথুরে সৈকত এবং স্বচ্ছ পানি স্নোরকেলিং এবং স্কুবা ডাইভিং ও বর্ষা মৌসুমে সার্ফিংয়ের জন্য আদর্শ। দর্শনার্থীদের খাদ্য ও পানীয় সামগ্রীর পাশাপাশি তাদের নিজস্ব সরঞ্জাম আনতে হবে।
কামাকুরা যুগ
কামাকুরা যুগ (鎌倉時代) হল জাপানের ইতিহাসে কামাকুরা শোগুনতন্ত্রের শাসনকাল। ১১৯২ খ্রিঃ কামাকুরায় প্রথম শোগুন মিনামোতো নো য়োরিতোমোর নেতৃত্বে এর আনুষ্ঠানিক সূচনা হয়। যোদ্ধা জাতি সামুরাইদের উত্থান এবং জাপানে সামন্ততন্ত্রের প্রতিষ্ঠার জন্য এই যুগ স্মরণীয়।
১৩৩৩ খ্রিঃ কামাকুরা শোগুনতন্ত্রের বিলোপ এবং সম্রাট গো-দাইগোর নেতৃত্বে আশিকাগা তাকাউজি, নিত্তা য়োশিসাদা ও কুসুনোগি মাসাশিগের চেষ্টায় সম্রাটের প্রত্যক্ষ শাসনের ক্ষণস্থায়ী পুনর্গঠনের মাধ্যমে কামাকুরা যুগ শেষ হয়।
ভেসেলিন তোপালভ
ভেসেলিন আলেকজান্দ্রভ তোপালভ (উচ্চারণ ; Веселин Александров Топалов; জন্ম: ১৫ মার্চ, ১৯৭৫) রুজ এলাকায় জন্মগ্রহণকারী বিখ্যাত বুলগেরীয় দাবার গ্র্যান্ডমাস্টার। ২০০৫ সালে ফিদে বিশ্ব দাবা চ্যাম্পিয়নশীপ শিরোপা জয়ের মধ্য দিয়ে ফিদে বিশ্ব দাবা চ্যাম্পিয়ন হন তোপালভ। পরের বছর ২০০৬ সালের বিশ্ব দাবা চ্যাম্পিয়নশীপের খেলায় ভ্লাদিমির ক্রামনিকের কাছে শিরোপা হারান তিনি। এছাড়াও ২০০৫ সালে দাবা অস্কার লাভ করেন ভেসেলিন তোপালভ।
প্রারম্ভিক জীবন
বুলগেরিয়ার রুজ এলাকায় তার জন্ম। আট বছর বয়সে তার পিতার কাছে দাবায় হাতেখড়ি ঘটে। শৈশবে তোপালভ বেশ কঠিন পরিস্থিতির মুখোমুখি হন। কিন্তু খুব দ্রুততার সাথে নিজেকে অসাধারণ প্রতিভাসম্পন্ন দাবাড়ুতে পরিণত করে তোলেন। ১২ বছর বয়স থেকে সিলভিও দানাইলভের কাছে প্রশিক্ষণ/পরামর্শকের সম্পর্ক গড়ে তোলেন যা অদ্যাবধি টিকে রয়েছে। দানাইলভ তার শিক্ষক হিসেবে আদর্শ খেলোয়াড়রূপে গড়ে তুলতে সচেষ্ট হন। ফলশ্রুতিতে নিজস্ব কর্মজীবন উৎসর্গ করেন। কানাডীয় গ্র্যান্ডমাস্টার কেভিন স্প্রাগেট এ প্রসঙ্গে লিখেছেন যে, "ডানাইলভ তোপালভকে নিজের অ্যাপার্টমেন্টে নিয়ে যান ও তাকে বলেছিলেন এখন থেকে তুমি এখানে থাকবে এবং এটি তোমার নতুন গৃহ। আমি শুধুমাত্র তোমার প্রশিক্ষক নই, পাশাপাশি তোমার মা ও বাবা। আমি তোমার রাধুঁনী। আমি এমনই একজন যে তোমার কাপড় ধৌত করবে। আমি তোমার যাবতীয় খরচাদি বহন করবো ও প্রতিযোগিতার যাবতীয় খরচ পরিশোধ করব। তার বিনিময়ে তুমি কেবলমাত্র দাবার দিকেই মনোনিবেশ ঘটাবে!'"
খেলোয়াড়ী জীবন
১৯৮৯ সালে পুয়ের্তোরিকোর আগুয়াডিলায় অনুষ্ঠিত বিশ্ব অনূর্ধ্ব-১৯ চ্যাম্পিয়নশীপের শিরোপা জয় করেন। এরপর সিঙ্গাপুরে অনুষ্ঠিত ১৯৯০ সালের বিশ্ব অনূর্ধ্ব-১৬ প্রতিযোগিতায় রৌপ্যপদক পান। ১৯৯২ সালে গ্র্যান্ডমাস্টার হন। ১৯৯৪ সালথেকে বুলগেরিয়া জাতীয় দলের নেতৃত্ব দিয়ে আসছেন। ১৯৯৪ সালে মস্কোয় অনুষ্ঠিত নিজস্ব প্রথম দাবা অলিম্পয়াডে বুলগেরিয়া দলকে নেতৃত্ব দিয়ে চতুর্থ স্থানে নিয়ে যান। তন্মধ্যে প্রথম বোর্ডে গ্যারি কাসপারভের বিপক্ষে জয় পান তিনি। পরবর্তী দশ বছরে অনেকগুলো প্রতিযোগিতার শিরোপা পান।
১৯৯৯ সালের কোরাস দাবা প্রতিযোগিতায় ধ্রুপদী বিশ্ব চ্যাম্পিয়ন গ্যারি কাসপারভের কাছে পরাজিত হন। এ খেলাটি দাবার ইতিহাসে অন্যতম সেরা খেলা হিসেবে পরিগণিত হয়। কাসপারভ পরবর্তীতে বলেছিলেন যে, খেলা চলাকালীন তিনি নজর রাখছিলেন। তোপালভ আজ স্মরণীয় খেলা প্রদর্শন করেছেন। এ খেলায় দুইটি দিক রয়েছে। আপনি জানুন ও কি ঘটছে দেখুন।
সম্মাননা
১৯৭১ সালে ফিদে কর্তৃক দাবাড়ুদের জন্য প্রবর্তিত র‌্যাঙ্কিং ব্যবস্থায় সর্বমোট ২৭ সপ্তাহ বিশ্বের ১নং স্থানে ছিলেন তিনি। অন্যান্য দাবাড়ুদের সাথে তুলনান্তে বিশেষতঃ গ্যারি কাসপারভ, আনাতোলি কারপভ, ববি ফিশার ও ম্যাগনাস কার্লসেনের পর তার অবস্থান পঞ্চম। এপ্রিল, ২০০৬ সাল থেকে জানুয়ারি, ২০০৭ সাল পর্যন্ত বিশ্বের ১নং দাবাড়ু ছিলেন তিনি। ইলো রেটিংয়ের সর্বোচ্চ ২৮১৩ তোলেন যা কেবলমাত্র গ্যারি কাসপারভ অতিক্রম করেন। পরবর্তীতে ম্যাগনাস কার্লসেন, বিশ্বনাথন আনন্দ, লেভন আরোনিয়ান, ফাবিয়ানো কারুয়ানা ও হিকারু নাকামুরা এ রেটিং অতিক্রম করেন। জুলাই, ২০১৬ সাল পর্যন্ত তার সর্বোচ্চ রেটিং ছিল ২৮১৬ যা জুলাই, ২০১৫ সালে লাভ করেছিলেন। এরফলে ফিদে রেটিংয়ে সর্বকালের সেরাদের তালিকায় তার অবস্থান ষষ্ঠ স্থানে পৌঁছে।
অক্টোবর, ২০০৮ সালে পুনরায় বিশ্বের ১নং স্থানে পৌঁছেন যা আনুষ্ঠানিকভাবে জানুয়ারি, ২০১০ পর্যন্ত স্থায়ী ছিল। কিন্তু কার্লসেনের কাছে স্থানচ্যুত হয়ে ২ নম্বরে চলে যান। জুলাই, ২০১৫ সাল পর্যন্ত ২/৩ নম্বরে যৌথভাবে বিশ্বনাথন আনন্দের সাথে রয়েছেন।
২০১০ সালের বিশ্ব দাবা চ্যাম্পিয়নশীপে বিশ্ব চ্যাম্পিয়ন বিশ্বনাথন আনন্দের প্রতিপক্ষ হন ও ৬১/২-৫১/২ ব্যবধানে পরাজিত হয়েছিলেন।
বানারহাট রেলওয়ে স্টেশন
বানরহাট রেলওয়ে স্টেশন হল একটি রেলওয়ে স্টেশন যা ভারতের পশ্চিমবঙ্গ রাজ্যের বানারহাট শহরে পরিসেবা দেয়।এটি আলিপুরদুয়ার রেলওয়ে বিভাগের উত্তর- পূর্ব সীমান্ত রেলওয়ে জোনের নিউ জলপাইগুড়ি-আলিপুরদুয়ার-সমুকতলা রোড লাইনে অবস্থিত।
এ রোড টু মক্কা - দ্য জার্নি অফ মুহাম্মদ আসাদ
এ রোড টু মক্কা - দ্য জার্নি অফ মুহাম্মদ আসাদ (এ রোড টু মক্কা নামেও পরিচিত), অস্ট্রিয়ান চলচ্চিত্র নির্মাতা জর্জ মিশচের ২০০৮ সালের একটি প্রামাণ্য চিত্র। প্রামাণ্যচিত্রে মুসলিম আলেম ও রাজনৈতিক তাত্ত্বিক মুহম্মদ আসাদের পথ চিহ্নিত করা হয়েছে, যা তাকে ইসলাম গ্রহণে নেতৃত্ব দিয়েছিল।
সংক্ষিপ্তসার
১৯২০-এর দশকের শুরুতে লেমবার্গে জন্মগ্রহণকারী ইহুদি লিওপোল্ড ওয়েইস মধ্যপ্রাচ্যে ভ্রমণ করেন। মরুভূমি তাকে মুগ্ধ করেছিল এবং ইসলাম তার নতুন আধ্যাত্মিক বাড়ি হয়ে ওঠে। তিনি তার ইহুদি শিকড় পিছনে রেখে ইসলাম ধর্ম গ্রহণ করেন এবং তার নাম পরিবর্তন করে মুহাম্মদ আসাদ রাখেন। তিনি বিংশ শতাব্দীর অন্যতম গুরুত্বপূর্ণ মুসলমান হয়ে ওঠেন, প্রথমে সৌদি আরবের রাজকীয় আদালতে উপদেষ্টা হিসেবে এবং পরে কুরআন ইংরেজিতে অনুবাদ করেন। আসাদ পাকিস্তান গঠনেও গুরুত্বপূর্ণ ভূমিকা পালন করেন এবং জাতিসংঘে একজন রাষ্ট্রদূত হিসেবেও দায়িত্ব পালন করেছেন। পরিচালক তার বিবর্ণ পদাঙ্ক অনুসরণ করে, আরব মরুভূমি থেকে যখন তিনি গ্রাউন্ড জিরোতে যান। তিনি এমন একজন ব্যক্তিকে খুঁজে পান যিনি অ্যাডভেঞ্চার খুঁজছিলেন না বরং পূর্ব ও পশ্চিমের মধ্যে মধ্যস্থতাকারী হিসাবে কাজ করতে চেয়েছিলেন। "এ রোড টু মক্কা" এই সুযোগে একটি উত্তপ্ত বিতর্কের মোকাবেলা করে যা বর্তমানে আরও গুরুত্বপূর্ণ হয়ে উঠছে।
অভ্যর্থনা
তথ্যচিত্রটি অনেক ম্যাগাজিন এবং সংবাদপত্র থেকে ইতিবাচক পর্যালোচনা পেয়েছে যেমন ডক্স ম্যাগাজিন, ক্লেইন জেইটুং এবং ডার স্ট্যান্ডার্ড। ভ্যারাইটির অ্যালিসা সাইমন লিখেছেন: "'তথ্যবহুল... ভ্রমণকাহিনী এবং বায়োপিকের একটি সু-বিচারযুক্ত একত্রীকরণ... নৃতত্ত্বের একটি চমৎকার অংশ, আসাদ এর কোরআন অনুবাদ থেকে অনুলিপি করা উৎসর্গের যোগ্য: 'যারা চিন্তা করে তাদের জন্য।''"
পুরস্কার
তথ্যচিত্রটি কয়েকটি চলচ্চিত্র উৎসব দ্বারা নির্বাচিত হয়েছিল, কয়েকটি পুরস্কার জিতেছে:
আতিফ আলী খান
আতিফ আলী খান (১১ ফেব্রুয়ারি ১৯৮৬) একজন আমিরাতি ক্রিকেটার। ২০১৬ সালের অক্টোবরে, ওমানের বিপক্ষে তিন ম্যাচের সিরিজে সংযুক্ত আরব আমিরাত ক্রিকেট দলের হয়ে লিস্ট এ ক্রিকেটে অভিষেক করেছেন। ২০১৬ সালের ১৬ই ডিসেম্বর তারিখে, আফগানিস্তানের বিপক্ষে টি-টোয়েন্টি আন্তর্জাতিকে (টি২০আ) অভিষেক করেছেন।
কুমুদিনী সরকারি মহিলা কলেজ
কুমুদিনী সরকারি কলেজ, যা কুমুদিনী মহিলা কলেজ নামেও পরিচিত, টাঙ্গাইলের একটি সরকারি কলেজ যা জাতীয় বিশ্ববিদ্যালয়ের অধিভুক্ত। কলেজটি প্রতিষ্ঠা করেন তৎকালীন বাঙ্গালি ব্যবসায়ী রণদাপ্রসাদ সাহা। এটি ১৯৪৪ সালে কলকাতা বিশ্ববিদ্যালয়ের অধিভুক্ত হয়। এবং ১৯৭৯ সালে এটিকে জাতীয়করণ করা হয়। ১৯৫৯ সালে ময়মনসিংহে মুমিনুন্নেসা কলেজ প্রতিষ্ঠা হওয়ার আগ পর্যন্ত তৎকালীন পূর্ব পাকিস্তানে এটি ছিল একমাত্র মহিলা কলেজ। 100px|thumb|রণদাপ্রসাদ সাহা, কুমুদিনী সরকারী মহিলা কলেজের প্রতিষ্ঠাতা
শিক্ষা কার্যক্রম
কলেজটি উচ্চ মাধ্যমিক এবং ডিগ্রি পর্যায়ে শিক্ষার্থীদের শিক্ষাদান করে। এছাড়াও কলেজটিতে অনার্স এবং মাস্টার্সে পড়ার সুযোগ রয়েছে। এছাড়াও কলেজটি এর শিক্ষার্থীদের জন্য নানা সাংস্কৃতিক অনুষ্ঠান এবং খেলাধুলার আয়োজন করে।
কলেজ লাইব্রেরি
প্রশাসনিক ভবনের তৃতীয় তলায় বর্তমানে একটি বৃহৎ লাইব্রেরি রয়েছে। শিক্ষার্থীরা লাইব্রেরি কার্ডের মাধ্যমে এ লাইব্রেরিতে নিয়মিত বই পড়ার সুযোগ পায়। এছাড়াও ছাত্রীরা ক্লাশের অবসরে লাইব্রেরির পাঠকক্ষে পড়াশুনা করতে পারে। কলেজ লাইব্রেরিতে ত্রিশ সহস্রাধিক বই রয়েছে এবং রয়েছে একটি সুন্দর মুক্তিযুদ্ধ কর্ণার। কলেজ লাইব্রেরি ছাড়াও যে সকল বিষয়ে স্নাতক (সম্মান) ও স্নাতকোত্তর কোর্স চালু রয়েছে সে সকল বিভাগের সেমিনারে পর্যাপ্ত সহায়ক পুস্তক রয়েছে।
শিক্ষার্থীদের কমনরুম
কলেজে ছাত্রীদের জন্য একটি কমনরুম রয়েছে। ছাত্রীরা ক্লাশ বিরতির সময় এখানে উপস্থিত হয়ে অবসর বিনোদন, দৈনিক পত্রিকা পাঠ এবং বিভিন্ন অন্তঃকক্ষ ক্রীড়ায় নিয়মিত অংশগ্রহণ করতে পারে। এখানে ছাত্রীদের নিয়মিত উপস্থিতি ও অংশগ্রহণ শিক্ষার পরিবেশকে আরও আনন্দমুখর ও সজীব রাখে।
বাংলাদেশ ন্যাশনাল ক্যাডেট কোর (বিএনসিসি)
কুমুদিনী সরকারি কলেজে বাংলাদেশ ন্যাশনাল ক্যাডেট কোরের একটি প্লাটুন রয়েছে। সামরিক প্রশিক্ষণ গ্রহণ করা ছাড়াও এ কোরের সদস্যরা সমাজ ও দেশের বিভিন্ন উন্নয়ন ও সেবামূলক কাজে অংশগ্রহণ করে থাকে।
গার্লস-ইন-রোভার
২০০১-২০০২ শিক্ষাবর্ষ থেকে কুমুদিনী সরকারি কলেজে ‘গালর্স-ইন-রোভার’ ইউনিটের কার্যক্রম চালু হয়। সেবার ব্রত নিয়ে এরা এদেশের সেবায় নিয়োজিত।
ক্রীড়া
ক্রীড়া ক্ষেত্রে কুমুদিনী সরকারি কলেজের ছাত্রীদের ভূমিকা উজ্জ্বল। স্থানীয় পর্যায়, জেলা পর্যায় এমনকি বিভাগীয় পর্যায়েও এ কলেজের ছাত্রীদের রয়েছে সদর্প পদচারণা ও একরাশ সাফল্য। ২০০৩-০৪ সালে টাঙ্গাইল জেলা আন্তঃকলেজ (উ.মা) ক্রীড়া প্রতিযোগিতায় কলেজটি দলগত চ্যাম্পিয়ন হয়। গত ২০১০-১১ সালে কলেজটি ভলিবলে আন্তঃজেলা, জোনাল ও ঢাকা বিভাগীয় পর্যায়ে দলগত চ্যাম্পিয়ন (মহিলা) হওয়ার গৌরব অর্জন করে এবং ২০১১-১২ সালে ব্যাডমিন্টন, ভলিবল ও হ্যান্ডবলে জেলা চ্যাম্পিয়ন হয় কলেজটি। সর্বশেষ ২০১২-১৩ সালে ভলিবল প্রতিযোগিতায় বিভাগীয় পর্যায়ে দলগত চ্যাম্পিয়ন হওয়ার গৌরব অর্জন করে। ২০১৫-১৬ সালে ঢাকা বোর্ড বিভাগীয় পর্যায়ে ক্রিকেট চ্যাম্পিয়ন।২০১৫-১৬ সালে জেলা জোনাল পর্যায়ে ভলিবল টিম গঠন করে। ঢাকা বোর্ড আন্ত কলেজ (উচ্চ মাধ্যমিক) খেলাধুলা ও ক্রীড়া প্রতিয়োগিতায় ২০১৬-১৭ মহিলা জোন চ্যাম্পিয়ন (জামালপুর, শেরপুর, টাঙ্গাইল)। ডিজিটাল মেলা ২০১৮ এটুআই এ ৩য় স্থান অর্জন। মেধাই সম্পদ, বিজ্ঞান ও প্রযুক্তি ভবিষ্যৎ ৩৯তম জাতীয় বিজ্ঞান ও প্রযুক্তি সপ্তাহ এবং বিজ্ঞান মেলা ২০১৮ সিনিয়র গ্রুপ এ ৩য় স্থান টাঙ্গাইল সদর, টাঙ্গাইল। ৬ষ্ঠ জাতীয় কমডেকা-২০১৮ হাইমচর, চাঁদপুর, টেকসই সমাজ বিনির্মানে স্কাউটিং, সাফল্যের সাথে অংশগ্রহণের স্বীকৃতি স্বরুপ। ২০১৭ সালে ঢাকা বোর্ড আন্ত:কলেজ (উচ্চ মাধ্যমিক) খেলাধুলা ও ক্রীড়া প্রতিয়োগীতায় টাঙ্গাইল জেলায় ক্রিকেট মহিলা চ্যাম্পিয়ন। জাতীয় শিক্ষা সপ্তাহ ২০১৭ শ্রেষ্ঠ প্রতিষ্ঠান কলেজ টাঙ্গাইল সদর। বিশ্ব রেড ক্রোস/রেড ক্রিসেন্ট দিবস ২০১৮ এ শ্রেষ্ঠ কলেজ ইউনিট। এছাড়া অন্যান্য ক্রীড়া প্রতিযোগিতায় বিশেষ করে ক্রিকেটে কুমুদিনী সরকারি কলেজের গৌরবোজ্জ্বল সাফল্য রয়েছে।
সাহিত্য ও সংস্কৃতি
প্রতি বছরই কুমুদিনী সরকারি কলেজ সাহিত্য ও সাংস্কৃতিক প্রতিযোগিতার আয়োজন করে থাকে। কলেজের ছাত্রীরা স্থানীয় পর্যায়ে, জেলা পর্যায়ে, বিভাগীয় পর্যায়ে এবং জাতীয় পর্যায়ে অংশগ্রহণ করে কৃতিত্বের পরিচয় দিয়ে থাকে। ২০০৭ সালে বেসরকারি টেলিভিশন চ্যানেল ‘এটিএন বাংলা’ আয়োজিত বিতর্ক প্রতিযোগিতায় ‘যুক্তি কথন’ এ অংশ নিয়ে শক্তিশালী প্রতিপক্ষ বাংলাদেশ রাইফেলস পাবলিক কলেজ, ঢাকা কে পরাজিত করে। ২০১৬ সালে নবম জাতীয় পর্যায়ে বিতর্ক কর্মশালায় অংশগ্রহণ করে ও বিভিন্ন জেলায় বিতর্ক প্রতিযোগিতায় অংশগ্রহণ করে গৌরব অর্জন করে। এছাড়াও ‘সুশাসনের জন্য নাগরিক’ আয়োজিত বিতর্ক প্রতিযোগিতায় জেলা চ্যাম্পিয়ন হয়।
বিভিন্ন জাতীয় দিবস
কুমুদিনী সরকারি কলেজে বিভিন্ন জাতীয় দিবস যেমনÑ বিজয় দিবস, শহীদ দিবস ও আন্তর্জাতিক মাতৃভাষা দিবস, স্বাধীনতা দিবস, বর্ষবরণ, বর্ষাবরণ এবং বসন্তবরণ যথাযোগ্য মর্যাদায় ও আনন্দঘন পরিবেশে নিয়মিতভাবে উদযাপিত হয়।
কলেজ ইউনিফর্ম
কুমুদিনী সরকারি কলেজে অধ্যয়নরত প্রত্যেক ছাত্রীকে বাধ্যতামূলকভাবে কলেজ পোশাক (সাদা ওড়নাসহ সাদা সালোয়ার ও কামিজ)/সাদা বোরকা পরিধান করতে হয়। এটি কলেজ শৃঙ্খলার অন্তর্ভুক্ত। কলেজ ইউনিফর্ম পরিধান করে কলেজের ভেতরে বা বাইরে কোন প্রকার অশোভন বা শৃঙ্খলা পরিপন্থী কাজ করা যাবে না। যে কোন ধরনের শৃঙ্খলা ভঙ্গের অভিযোগে কলেজ হতে বহিষ্কারের বিধান রয়েছে।
পরীক্ষার ফলাফল
কুমুদিনী সরকারি কলেজের পরীক্ষার্থীগণ সম্পূর্ণ নকলমুক্ত পরিবেশে বোর্ড ও বিশ্ববিদ্যালয়ের পরীক্ষাসমূহে অংশগ্রহণ করে থাকে। প্রতি বছর গোল্ডেন অ+ সহ দেড় সহস্রাধিক শিক্ষার্থী অত্র কলেজ থেকে উচ্চ মাধ্যমিক পরীক্ষায় কৃতকার্য হয়। এছাড়াও স্নাতক (পাস), স্নাতক (সম্মান) ও স্নাতকোত্তর পরীক্ষায় প্রথম শ্রেণিসহ অত্যন্ত সন্তোষজনক ফলাফল করে থাকে। ২০১০ সালে এইচএসসি পরীক্ষায় ঢাকা শিক্ষা বোর্ডের মানবিক বিভাগে শ্রেষ্ঠ ২০ জন ছাত্র-ছাত্রীর মধ্যে ৪ জনই কুমুদিনী সরকারি কলেজের ছাত্রী। ২০১২ সালে এইচ.এস.সি পরীক্ষায় মোট ৭৬ জন এবং ২০১৩ সালে এইচ.এস.সি পরীক্ষায় মোট ৮৮ জন অ+ অর্জন করে। ২০১৬ সালে এইচ.এস.সি পরীক্ষায় মোট ২০৪ জন অ+ অর্জন করে।২০১৭ সালে এইচ.এস.সি পরীক্ষায় মোট ১৬৩ জন অ+ অর্জন করে।
ছাত্রীনিবাস
ছয়শ’ আসন বিশিষ্ট কুমুদিনী সরকারি কলেজের সুদৃশ্য তিনটি পৃথক ছাত্রীনিবাস রয়েছে। আবাসিক ছাত্রীদের সুচিকিৎসার জন্য একজন অভিজ্ঞ মহিলা এমবিবিএস ডাক্তার নিয়োজিত আছেন। কলেজ ছুটিকালীন সময়ে আবাসিক ছাত্রীদের বাড়ি যাবার সুযোগ রয়েছে।
শাহ তুরকান
ইলতুৎমিশের মৃত্যুর পর সম্ভ্রান্তরা তার পুত্র রুকনউদ্দিন ফিরোজকে দিল্লীর নতুন সুলতান হিসাবে নিযুক্ত করেন। কিন্তু রুকনউদ্দিন একজন দক্ষ শাসক ছিলেন না। তিনি বিলাসী জীবন যাত্রায় মগ্ন হয়ে ওঠেন এবং তার মায়ের হাতে রাজ্যের ও তার বিষয় সম্পত্তি পরিচালনার ভার ছেড়ে দেন। প্রাথমিক জীবনে তুরকান ছিলেন একজন তুর্কি ক্রীতদাসী। সুলতানের উপপত্নী হওয়ার পর তিনি তার হারেমের সম্পূর্ণ নিয়ন্ত্রণ নিজের হাতে তুলে নিতে চেয়েছিলেন। তার সন্তান ররুকনউদ্দিন ফিরোজের শাসনকালে যখন রাজ্যের ভার তার হাতে আসে তখন সেই সুযোগের সদ্ব্যা‌বহার করে তিনি সেই সমস্ত ব্যাক্তির উপর প্রতিশোধ নিতে শুরু করেন যারা অতীতে তাকে অপমান করেছিল। তুরকান ও রুকনউদ্দিন তাদের যৌথ ষড়যন্ত্রে, ইলতুৎমিশের জনপ্রিয় পুত্র কুতুবুদ্দিনকে অন্ধ করে দেয় এবং তার মৃত্যুদন্ড কার্যকর করে। তার প্রতিহিংসা পরায়ন রাজনীতির কারণস্বরূপ রুকনউদ্দিনের শাসনকাল কলঙ্কিত হয়ে পড়ে। রাজ্যে অনাচারের সৃষ্টি হয় ও প্রজাদের মধ্যে অসন্তোষের ফলে বিদ্রোহের সুচনা হয়। শাহ তুরকানের উচ্চাভিলাশা বহু অভিজাতদেরও শাসনবিমুখ করে তোলে এবং তারা বিদ্রোহে ভাগ নেয়। এমনকি তৎকালীন উজির (প্রধানমন্ত্রী) নিজামুল মুলক জুনাইদিও বিদ্রোহীদের সাথে যোগ দেন। এই পরিস্থিতি আরও খারাপ হয়ে ওঠে, যখন রুকনউদ্দিনের ঘনিষ্ঠ তুর্কি বংশোদ্ভূত কর্মকর্তারা সালতানাতের তাজিক (অ-তুর্কি) কর্মকর্তাদের হত্যার পরিকল্পনা করে। এর ফলে জুনাইদির ছেলে জিয়াউল মুলক এবং তাজুল মুলক মাহমুদ সহ বেশ কয়েকজন গুরুত্বপূর্ণ তাজিক কর্মকর্তাদের হত্যা করা হয়, যারা রাজিয়াকে সুলতান ইলতুতমিসের উত্তরাধিকারী হিসাবে স্পষ্ট সমর্থন দিয়েছিলেন। রুকনউদ্দিন যখন বিদ্রোহীদের সাথে লড়াই করার জন্য কুহরামের দিকে অগ্রসর হন, শাহ তুরকান দিল্লিতে রাজিয়াকে হত্যা করার পরিকল্পনা করেছিলেন। কথিত আছে একটি জামাতের নামাজে রাজিয়া শাহ তুরকানের বিরুদ্ধে সাধারণ জনগণকে উস্কে দেন। এরপর একদল জনতা রাজপ্রাসাদে হামলা চালায় এবং শাহ তুরকানকে আটক করে। ১২৩৬ সালে রুকনুদ্দিনকে ক্ষমতাচ্যুত করার পর রাজিয়া সিংহাসনে আরোহণ করেন।
শালভেত পাসকে খুন
শালভেত পাস হত্যাকাণ্ড ছিল ২০০১ সালের ২৬ মার্চ পশ্চিম তীরের হেবরনে একটি গুলির হামলা ছিল, যেখানে একজন ফিলিস্তিনি স্নাইপার ১০ মাস বয়সী ইসরায়েলি শিশু শালভেত পাসকে হত্যা করেছিল। ঘটনাটি ইসরায়েলি জনসাধারণকে হতবাক করেছিল, কারণ একটি তদন্তে বলা হয়েছিল যে স্নাইপার ইচ্ছাকৃতভাবে শিশুটিকে লক্ষ্য করেছিল। নিউইয়র্ক টাইমসের ডেবোরা সোনতাগের মতে, এই হত্যাকাণ্ডটি "ক্রমবর্ধমান সহিংসতার নিরীহ শিকার হিসেবে শক্তিশালী ইসরায়েলি প্রতীক" হয়ে উঠেছে।
খুনটি
২০০১ সালের ২৬ মার্চ বিকাল ৪ টার সময় শালভেত তার স্ট্রলারে গুলিবিদ্ধ হয়েছিল, যখন তার বাবা -মার সাথে হেব্রনের আব্রাহাম অবিনু এলাকার একটি পার্কিং লট ছিল, তারা আব্রাহাম অবিনু এলাকায় পরিবার বাস করত।
দশ মিনিটের নিস্তব্ধতার পর, ফিলিস্তিনি স্নাইপার পাহাড়ের আবু স্নেইনা এলাকা থেকে আবার গুলি চালাতে শুরু করে। শালভেতকে তাত্ক্ষণিকভাবে হত্যা করা হয়েছিল; গুলির শব্দ শুনে তার মা তাকে জড়িয়ে ধরে, কেবল তখনই জানতে পারে যে শিশুটি ইতিমধ্যেই মারা গেছে। স্নাইপারের একটি গুলি শিশুর মাথার মধ্যে প্রবেশ করে, তার মাথার খুলি মধ্য দিয়ে যায় ও তার বাবাকেও আঘাত করে।  শালভেতের বাবা, ইৎজচাক পাস, একজন ছাত্র, যিনি স্ট্রোলারকে ঢেলা দিচ্ছিলেন, তিনিও কয়েক মিনিট পরে দুটি গুলিতে গুরুতর আহত হন।
প্রেস অ্যাকাউন্টগুলি ইঙ্গিত দেয় যে সেই সময় খেলার মাঠটি খুব ব্যস্ত ছিল, কারণ সম্প্রতি নতুন বালির আস্তরণ স্থাপন হয়েছিল। অসমর্থিত হিসাব অনুযায়ী, আরেকটি শিশু গুলিবিদ্ধ হয়েছিল এবং আরও দুজনের পোশাকের ভেতর দিয়ে গুলি চলে গিয়েছিল।
পরে
থাম্ব| শালভেত পাসের সমাধি পাথর
দ্বিতীয় ইন্তিফাদের সময় ঘটে যাওয়া এই হত্যাকাণ্ড ইসরায়েল ও বিদেশে সোচ্চার ক্ষোভের সৃষ্টি করেছিল। শিশু হত্যার ঘটনায় জাতি শোক প্রকাশ করেছে।
প্রধানমন্ত্রী এরিয়েল শ্যারন এই হামলার নিন্দা জানিয়েছেন এবং পাস পরিবারের প্রতি সমবেদনা জানিয়েছেন। শ্যারন আরও বলেছিলেন যে তিনি এই হামলার জন্য ফিলিস্তিনি কর্তৃপক্ষকে দায়ী হিসেবে দেখেছেন। হেব্রনের ইহুদি সম্প্রদায় ইসরায়েল ডিফেন্স ফোর্স (আইডিএফ) আবু স্নেইহ পাড়াকে পুনরায় দখল করার দাবি করেছিল এবং পাস পরিবার বলেছিল যে আইডিএফ এটি না করা পর্যন্ত তারা শিশুকে কবর দেবে না।
ট্রাভেলএক্সপি
ট্রাভেলএক্সপি একটি ভারতীয় ভ্রমণভিত্তিক টিভি চ্যানেল। চ্যানেলটির প্রধান কার্যালয় ভারতের মুম্বইতে অবস্থিত। ২০১৮ সালে চ্যানেলটি যুক্তরাজ্যতে তাদের সম্প্রচার কার্যক্রম চালু করে।
ইতিহাস
চ্যানেলটি ২০১১ সালের ২ ফেব্রুয়ারি যাত্রা শুরু করে। চ্যানেলটি বাংলা, ইংরেজি, হিন্দি ও তামিল ভাষায় অনুষ্ঠানমালা সম্প্রচার করে।
লিবার্টি লিডিং দ্যা পিপল
লিবার্টি লিডিং দ্যা পিপল (ইংরেজি:Liberty Leading the People; ফরাসী: La Liberté guidant le peuple) ১৮৩০ সালে শিল্পী ওজেন দ্যলাক্রোয়া এর তেল রং-এ আঁকা একটি বিশ্বখ্যাত চিত্রকর্ম যা সর্বকালের সেরা চিত্রকর্মগুলোর একটি। তৎকালীন সময়কালে স্পেনের স্বাধীনতা যুদ্ধের উপর ভিত্তি করে চিত্রটি অঙ্কিত। একহাতে পতাকা অন্য হাতে অস্ত্রসহ সামনে ধাবমান অর্ধনগ্ন নারী যাকে বিজয় ও স্বাধীনতার প্রতীক হিসাবে উপস্থাপন করা হয়েছে। ছবির নিচের অংশে বিক্ষিপ্তভাবে ছড়িয়ে আছে মৃত সৈনিকের দেহাবশেষ।
সুশির ইতিহাস
সুশির ইতিহাস দক্ষিণ-পূর্ব এশিয়ার ধান-ক্ষেতের মাধ্যমে শুরু হয়েছিল, যেখানে চালের ভিনেগার ,লবণ এবং ভাত দিয়ে মাছ গাঁজানো হত, তারপরে ভাতটি ফেলে দেওয়া হত। খাবারটি আজ নারেযুশি নামে পরিচিত, এবং ইয়াওয়ী যুগে জাপানে এর পরিচয় ঘটে। মুরোমাচি যুগে মাছের পাশাপাশি ভাত খাওয়া শুরু হয়।  এদো যুগে ভেজানো ভাতের পরিবর্তে ভিনেগারের ব্যবহার শুরু হয়। প্রাক-আধুনিক যুগে এবং আধুনিক যুগে এই খাবারটি জাপানি সংস্কৃতির সাথে দৃঢ় ভাবে যুক্ত  হয়েছে ।
পূর্ব ইতিহাস
সুশির প্রাচীনতম রূপ, বর্তমানে নারেজুশি নামে পরিচিত, দক্ষিণ-পূর্ব এশিয়ার মেকং নদীর তীরে ধান-ক্ষেতের সাথে সম্ভবত্ব এর উৎস জড়িয়ে রয়েছে। গতানুগতিক নারেজুশি লবণ এবং ভাত সহযোগে   ল্যাকটো-ফার্মেন্টিং মাছ দ্বারা তৈরি করা হয় যাতে পচন নিয়ন্ত্রণ করা যায়।  মেকংয়ের দক্ষিণে  ছড়িয়ে, নারেযুশি তারপর অস্ট্রোনেশিয়ায় প্রবেশ করেছিল। ইয়ায়োই যুগে জলজ-মাঠে ধান চাষের সাথে জাপানে এই খাবারের বিস্তার নিয়ন্ত্রণে আসে।